Iiiiiiiiih temẓi a yelli , taerurt teera taebbuḍt texwa
akken nleḥḥu ur neeggu , yernu tafejrit i nreffed s tikli .
Ass-mi d-yessawel » lmektub » nerfed taekumt , 2
yecwariyen n seksu aquran d sin n tazart aked uyeddid
n waman , akken i yal aterras , nleḥḥu d-agrawen ,
yal agraw 5 ar 6 iterrasen , akken ad nifsus anda nerza
d-inebgawen.
Akken acḥal n wussan n tikli , ih nleḥhu deg yiḍ , nettqeggil
deg uzal ,ad st-nebru i zwayel ad ksent , nekni ad nqeggel ar
azizwu, ad s-nefk ayla-s i sidi rebbi , ad nerfed diYen s tikli .
Needda i tudrin n wegris d waḍu , akiiin i lberr lxali .
newweḍ ar yiwet n taddart , ixxamen-is akk bnan s wakal ,
akken d-imdewren ,sseqfen s tmuqnin n yidles , d-ayen
yecban lekdeb .ImezdaY-is d-ṣṣifa wer necbi tayeḍ , sebYen
ad s-tenniḍ d ṭṭwajen ,arquqen a nnect n lbunyat ,
iqemmac ttfeǧǧiǧen d tafat , azal n 3 ṭezzinat n tuYmas ay
sean , qeccuc meccuc ssburen sin iqerra n yidles.
Hat-a iruḥed YurneY uqerru n taddart , netta s wayen yecban
tameslayt nsen , nekni neYra-yas-d layat lkursi d lḥemdu ,
yak nekni d-inebgawen n rebbi .
syenn yewwi-yaY ar yiwen seg yixxamen-nni , degs ṭṭaq ur
yelli , yerna-yaY-d lwajed n wučči , ečč war asteqsi , yak
nekni d-inebgawen n rebbi .
Nestaefa din ayen yura-n , syenn nerfed diYen s tikli ,
yedda yidneY uqerru n taddart-nni, ad aY-d-imel abrid n wexxam
n rebbi . ijiqed-is d 4 nneY , tikli n yiḍ d 2 wussan dYa nemsfraq .
Syenn nendah , tiYilt tettak-aY i tayeḍ , lǧens yettak-aY i wayeḍ ,
wi d-iYezzfanen , wiyaḍ d-iwezzlanen , dihenn d tilawin kan , anda
nniḍen d-irgazen kan, ussan akk ttemcabin ,iṭij nettawi-t Yef tuyat .
akken sin waguren neY ahat ugar , newweḍ Yer caylellah axxam-is
D-idurar n rmel d weẓru , iṭij ireṣṣa deg yigenni amzun d-asafu ,
ad s-tenniḍ d ǧihennama .
nensa deg yiwen wexxam n weẓru , ajgu-s ur t-iqeṭṭae yiẓri ,
sseqef-is yemlal d igenni ,ar yiwen yidis yesea ṭtaq yugar tawwurt-is
, yessawal uuuuuuuuuuuuuuuuhhhhhhhhhh !
nnan-d d lerwaḥ id d-irezzun , ttefYen kečmen , ih a yelli d lerwaḥ n
wid izegren akin i yiḍ n tfejrit , ula d netni ttḥuǧǧun .
neqḍa-d lmeqṣud nuYaled , susem kan susem ! ,
walaY ayen iles war iYes ur yissin ara ad t-id-yini .
HuǧǧeY-d ih !
Iiiiiiiiih temẓi a yelli , taerurt teera taebbuḍt texwa
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn zho_Hant kab_Latn kab_Latn kab_Latn kab_Latn kab_Latn kab_Latn